中秋不見月
作者：陳與義
朝代：宋

paragraphs: 去年中秋端正月，照我霑襟萬條血。
姮娥留笑待今年，凈洗金觥對銀闕。
高唐妬婦心不閑，招得封姨同作難。
豈惟恨滿月宮裏，腸斷西山吳綵鸞。
却疑周生懷月去，待到三更黑如故。
人間今乏趙知微，無復清遊繼天柱。
南枝烏鵲不敢譁，倚杖三嘆風枝斜。
明年强健更相約，會見林間金背蟆。